text: সিরাজগঞ্জের উল্লাপাড়ায় দু'পক্ষের সংঘর্ষে জিল্লুর রহমান (৪০) নামে এক ইউনিয়ন পরিষদ সদস্য নিহত হয়েছেন। এ ঘটনায় আব্দুল্লাহ নামে আরও একজন আহত হয়েছেন। বৃহস্পতিবার বেলা ১২ টার দিকে উপজেলার হাটিকুমরুল ইউনিয়নের পাঁচলিয়া বাজারে এ ঘটনা ঘটে বলে সলঙ্গা থানার পরিদর্শক (তদন্ত) হুমায়ুন কবির জানান।
  নিহত জিল্লুর রহমান পাঁচলিয়া গ্রামের মৃত শাহ আলমের ছেলে। সে হাটিকুমরুল ইউনিয়ন পরিষদের ৬নং ওয়ার্ডের সদস্য ও ওয়ার্ড যুবদলের সভাপতি।
  পাঁচলিয়া হাটের ইজারাদার ওয়াজেদ আলী জানান, সলঙ্গা থানা আওয়ামীলীগের যুগ্ম সম্পাদক আরাফাত রহমান বণিক সমিতির মিটিংয়ের নামে পাঁচলিয়া বাজারে গণজমায়েত করার চেষ্টা করছিল। বিষয়টি আমরা ইউএনওকে অবগত করলে তিনি পুলিশ পাঠিয়ে দেন। পুলিশের সামনেই আরাফাত গং সেখানে মিটিং করার চেষ্টা করে। আমরা বাঁধা দিতে গেলে দু'পক্ষের কথা কাটাকাটির একপর্যায়ে সংঘর্ষ বাঁধে। এসময় প্রতিপক্ষের মারপিটে আহত হন ইউপি সদস্য জিল্লুর রহমান।
  আহত জিল্লুরকে উদ্ধার করে সিরাজগঞ্জ ২৫০ শয্যা বিশিষ্ট বঙ্গমাতা শেখ ফজিলাতুন্নেছা মুজিব জেনারেল হাসপাতালে নেয়া হলে চিকিৎসক তাকে মৃত ঘোষণা করেন। এ ঘটনায় আব্দুল্লাহ নামে আরও একজন আহত হয়েছেন। তাকে স্থানীয় একটি হাসপাতালে ভর্তি করা হয়েছে।
  অপরদিকে, সলঙ্গা থানা আওয়ামী লীগের যুগ্ম সম্পাদক আরাফাত রহমান বলেন, আমরা বণিক সমিতির সভা আহবান করার পর এক পক্ষ বাঁধা দিলে কথা কাটাকাটি হয়। কোন মারপিটের ঘটনা ঘটেনি। ওই ইউপি সদস্য আগে থেকেই অসুস্থ ছিলেন, মারামারির সময় স্ট্রোক করে সে মারা গেছেন।
  পরিদর্শক (তদন্ত) হুমায়ুন কবির জানান, ময়নাতদন্তে ইউপি সদস্যের মৃত্যুর প্রকৃত কারণ জানা যাবে। বর্তমানে ঘটনাস্থলে অতিরিক্ত পুলিশ মোতায়েন রয়েছে।
  ঈদের ছুটি শেষে জীবনের ঝুঁকি নিয়ে কর্মস্থলে ফেরার অসম লড়াইয়ে নেমেছেন বগুড়ার শেরপুরসহ আশপাশের তিন ...
  কুমিল্লার মনোহরগঞ্জে মাদকের বিরুদ্ধে সক্রিয় ভূমিকা রাখায় স্থানীয় মাদক ব্যবসায়ীদের রোষানলে পড়েছেন উপজেলার বিপুলাসার ইউনিয়ন ...
  সরকারের ফাস্ট ট্র্যাক প্রকল্পের অন্যতম দোহাজারী থেকে কক্সবাজার ১০০ কিলোমিটার রেলপথ নির্মাণ কাজ এখন দৃশ্যমান। ...
  ঈদ শেষে কর্মস্থলে ফিরছেন কর্মজীবীরা। অনেকেই আবার ছুটি বৃদ্ধি করে যানজটের অসহনীয় যন্ত্রণা থেকে রক্ষা ...
  সিলেটের কোম্পানীগঞ্জে শিশুদের খেলাকে কেন্দ্র করে প্রতিপক্ষের হামলায় আব্দুর রফিক নামে ষাটোর্ধ্ব এক ব্যক্তি খুন ...
  সিলেটের এমসি কলেজের প্রাক্তন ছাত্রছাত্রীদের উদ্যোগে কলেজ মাঠ ও হোস্টেল সংলগ্ন খালি জায়গায় কৃষ্ণচূড়া, শিমুল, ...
  সিলেট জেলা আওয়ামী লীগের সাধারণ সম্পাদক অ্যাডভোকেট নাসির উদ্দিন খান বলেছেন, বঙ্গমাতা শেখ ফজিলাতুন্নেছা মুজিব ...